Untuk-untuk

Untuk atawa Untuk-untuk''' ialah sabuting ngaran wadai nang tapandang di banua Banjar. Wadai ngini kawa didapati di sabarataan dairah di Kalimantan Salatan. Untuk-untuk rancaknya jadi makanan baisukan urang Banjar suwalih makanan nang lain lawan nyaman dimakan wayah masih panas-panas. Untuk tagasnya bulat atawa lunjung. 

 Cara baulah 
Gasan maulah untuk-untuk, adunannya sama haja kaya maulah roti antara lain campuran galapung, hintalu, santan, mantiga, gula, wan ragi. Wadai ngini isiannya bamamacam jua, ada nang isi hinti, pisang, kacang bubur, kacang cina, tagal nang paling banyak ngitu isi hinti. Bidanya antara untuk lawan roti, lamun roti ngitu diubar di tungku, lamun untuk-untuk disanga di dalam minyak nang panas atawa kawa jua disumap. Untuk-untuk nang basumap tagasnya mahirip lawan bakpao.

 Jujuhutan 

Tumbung:Wadai
Tumbung:Makanan
Tumbung:Makanan Banjar
Tumbung:Wadai Banjar